**REPUBLIKA SLOVENIJA, MINISTRSTVO ZA VZGOJO IN IZOBRAŽEVANJE,**

**Masarykova 16, 1000 Ljubljana,**

ki ga zastopa **minister dr. Vinko Logaj**

**Davčna številka: 64524485**

**Matična številka: 2632608000**

**Transakcijski račun: SI56 ​0110 0630 0109 972 Republika Slovenija - proračun**

(v nadaljevanju: **ministrstvo**)

in

**Ime in priimek:**

**Naslov:**

**Davčna številka:**

**Transakcijski račun:**

**Banka pri kateri je odprt transakcijski račun:**

(v nadaljevanju: **štipendist**)

sklepata naslednjo

**POGODBO O ŠTIPENDIRANJU**

**št. \_\_\_\_\_\_\_\_\_\_\_\_\_\_\_**

1. **člen**

 **(uvodna določba)**

Pogodbeni stranki nesporno ugotavljata, da:

* se je štipendist prijavil na javni razpis za dodelitev štipendij študentom pedagoških študijskih programov v študijskem letu 2025/26 (Uradni list RS, št. \_ z dne \_, v nadaljevanju: javni razpis), ki je priloga te pogodbe,
* je bil štipendist izbran s sklepom o izboru, št. \_ z dne, \_, ki je priloga te pogodbe,
* se sklepa ta pogodba na podlagi 11. člena Pravilnika o dodeljevanju štipendij za področje vzgoje in izobraževanja (Uradni list RS, št. 35/22, 9/24 in 13/24 popr., v nadaljevanju: Pravilnik), določil javnega razpisa ter sklepa o izboru.
1. **člen**

**(predmet pogodbe)**

*(za štipendiste, vpisane v študijske programe, navedene pod črko A 1. točke razpisa)*

Predmet te pogodbe je sofinanciranje štipendij za študijski program \_\_\_\_\_\_\_\_\_\_\_\_. Štipendist se je po zaključku tega programa dolžan v skladu z namenom javnega razpisa vpisati v ustrezni študijski program druge stopnje, s katerim bo pridobil izobrazbo, ki je določena kot ustrezna za opravljanje vzgojno-izobraževalnega dela na področju vzgoje in izobraževanja in ga tudi v predpisanem roku zaključiti.

*(za štipendiste, vpisane v študijske programe, navedene pod črko B in C 1. točke razpisa)*

Ministrstvo se zaveže, da bo v skladu z razpisom štipendiralo štipendista za pridobitev izobrazbe, ki je določena kot ustrezna za opravljanje vzgojno-izobraževalnega dela na področju vzgoje in izobraževanja. Štipendija se dodeljuje za študijski program \_\_\_\_\_\_\_\_\_\_\_\_*.*

Pogodbeni stranki s to pogodbo urejata medsebojne pravice, obveznosti in odgovornosti glede financiranja štipendije in izvajanja tega predmeta pogodbe iz prejšnjega odstavka tega člena.

1. **člen**

**(višina štipendije in zagotavljanje sredstev)**

Štipendija znaša 300,00 EUR na mesec, od 1. 10. 2025 dalje. Štipendija se izplačuje praviloma do 15. v mesecu za pretekli mesec, na transakcijski račun štipendista.

Sredstva za štipendijo so zagotovljena v proračunu Republike Slovenije za leti 2025 in 2026, na ukrepu 3350-25-0009 Podporne aktivnosti, v glavnem programu 1907 - Državne štipendije, štipendije za nadarjene ter nagrade za trajnostni razvoj, na proračunski postavki 231659 – Štipendije za pedagoške poklice, na kontu 4117 Štipendije. Skrbnik proračunske postavke je dr. Miha Lovšin.

Višina štipendije je vezana na proračunske zmogljivosti ministrstva za leti 2025 in 2026. V primeru, da pride do spremembe v proračunu ali programu dela ministrstva, ki neposredno vpliva na to pogodbo, sta stranki soglasni, da pogodbo ustrezno spremenita skladno z navedenimi spremembami in o tem skleneta aneks k tej pogodbi.

Izvajanje pogodbenih obveznosti s strani ministrstva za nadaljnja leta do izteka te pogodbe se lahko odloži do izpolnitve formalnih pogojev glede na veljavni Zakon o izvrševanju proračuna Republike Slovenije ter ostale predpise, ki omogočajo izvrševanje sprejetega Proračuna Republike Slovenije za posamezno leto oziroma sprejeti proračun za posamezno leto. Za nadaljnje izvajanje pogodbenih obveznosti se sklene aneks k pogodbi. V kolikor pogoji za nadaljnjo izvajanje pogodbenih obveznosti ne bodo izpolnjeni, bo ministrstvo o tem pisno obvestilo štipendista. Z dnem prejema obvestila se šteje ta pogodba za razvezano. Obveznosti in pravice nastale do dne razveze te pogodbe sta pogodbeni stranki dolžni medsebojno izpolniti in poravnati.

Ministrstvo bo izplačalo štipendistu štipendije, katerih obveznost plačila je nastopila pred datumom sklenitve pogodbe v 30 (tridesetih) dneh od podpisa obeh pogodbenih strank te pogodbe.

1. **člen**

**(kumulacija štipendij)**

Štipendija po tej pogodbi se lahko izplačuje istočasno z vsemi drugimi štipendijami, razen s kadrovsko štipendijo.

1. **člen**

**(rok prejemanja štipendije in upravičenost prejemanja štipendije)**

Pogodba se sklepa od študijskega leta 2025/26 do dokončanja izobraževanja v roku, določenim s študijskim programom ali statutom visokošolskega zavoda, ki izvaja študijski program, oziroma dokler ima ministrstvo za ta namen zagotovljene pravice porabe v posebnem delu proračuna Republike Slovenije, vendar najdlje do \_\_\_\_\_\_\_\_\_\_. \_\_\_\_\_\_\_\_\_\_ je tudi rok, ko mora štipendist dokončati študijski program druge stopnje.

Štipendist je upravičen do štipendije po tej pogodbi za vsak mesec, dokler traja izobraževanje po študijskem programu za pridobitev izobrazbe, za katerega se štipendija dodeljuje, razen v primerih, ko je s to pogodbo določeno drugače.

*(za štipendiste, vpisane v študijske programe, navedene pod črko A 1. točke razpisa)*

Štipendist je upravičen do prejemanja štipendije, če v vsakem naslednjem študijskem letu izpolnjuje pogoje za štipendiranje:

1. je vpisan v študijski program iz 2. člena navedenega pogodbe,
2. izpolnjuje študijske obveznost v roku, določenim s študijskim programom ali statutom visokošolskega zavoda, ki izvaja študijski program,
3. ni v delovnem razmerju,
4. ni prijavljen kot iskalec zaposlitve na Zavodu RS za zaposlovanje,
5. ne prejema kadrovske štipendije,
6. bo s končanim študijskim programom za pridobitev izobrazbe, za katerega kandidira za štipendijo, pridobil višjo raven izobrazbe od že pridobljene,
7. ima status študenta ali
8. se je po končanem študijskem programu prve stopnje vpisal v študijski program druge stopnje, s katerim bo pridobil izobrazbo, ki je določena kot ustrezna za opravljanje vzgojno-izobraževalnega dela na področju vzgoje in izobraževanja.

*(za štipendiste, vpisane v študijske programe, navedene pod črko B in C 1. točke razpisa)*

Štipendist je upravičen do prejemanja štipendije, če v vsakem naslednjem študijskem letu izpolnjuje pogoje za štipendiranje:

1. je vpisan v študijski program iz 2. člena navedene pogodbe,
2. izpolnjuje študijske obveznost v roku, določenim s študijskim programom ali statutom visokošolskega zavoda, ki izvaja študijski program,
3. ni v delovnem razmerju,
4. ni prijavljen kot iskalec zaposlitve na Zavodu RS za zaposlovanje,
5. ne prejema kadrovske štipendije,
6. bo s končanim študijskim programom za pridobitev izobrazbe, za katerega kandidira za štipendijo, pridobil višjo raven izobrazbe od že pridobljene,
7. ima status študenta.
8. **člen**

**(obveznosti štipendista)**

Obveznosti štipendista so:

1. da redno izpolnjuje študijske in druge obveznosti, določene s študijskim programom in statutom visokošolskega zavoda, ter vsako študijsko leto ohranja status študenta študijskega programa, za katerega prejema štipendijo,
2. da v roku iz prvega odstavka 5. člena te pogodbe uspešno zaključi študijski program, za katerega prejema štipendijo,
3. da se po končanem študijskem programu prve stopnje vpiše v študijski program druge stopnje, s katerim bo pridobil izobrazbo, ki je določena kot ustrezna za opravljanje vzgojno-izobraževalnega dela na področju vzgoje in izobraževanja, in o tem obvesti ministrstvo *(velja samo za štipendiste, vpisane v študijske programe, navedene pod črko A 1. točke javnega razpisa),*
4. da v času študija ne pridobi statusa brezposelne osebe oziroma se ne zaposli ali opravlja samostojne registrirane dejavnosti,
5. da v primeru spremembe študijskega programa za spremembo pridobi soglasje ministrstva,
6. da najkasneje v roku 7 (sedmih) dni od nastanka spremembe poskrbi za ažurnost vseh podatkov, potrebnih za pravilno in tekoče izplačevanje štipendije, svojih kontaktnih podatkov ter drugih informacij, ki so pomembne za izvajanje pogodbe o štipendiranju,
7. da ministrstvu predloži dokazila o izpolnjevanju pogojev za štipendiranje, pri čemer predloži potrdilo o vpisu do najkasneje 15. 10. tekočega leta, ter ministrstvo sproti obvešča o vseh dejstvih in okoliščinah, ki bi lahko vplivale na štipendijsko razmerje,
8. da bo na predlog ministrstva sklenil aneks k tej pogodbi,
9. da si bo prizadeval morebitne spore urediti s podajo predloga ministrstvu za sklenitev aneksa k tej pogodbi.

V času pogodbenega razmerja je štipendist ministrstvu dolžan najpozneje v roku 7 (sedem) dni od nastanka spremembe, ki bi lahko vplivala na štipendijsko razmerje, oziroma od takrat ko je zanjo izvedel, sporočiti vsako spremembo, zlasti pa prekinitev ali konec izobraževanja, spremembo študijskega programa, spremembo stopnje programa, prejemanje kadrovske štipendije, sklenitev pogodbe o zaposlitvi, spremembo stalnega prebivališča, nastop starševskega dopusta in dopusta za nego in varstvo otroka, nezmožnost napredovanja v višji letnik, pomembne zdravstvene okoliščine, izjemne družinske in socialne okoliščine, okoliščine višje sile ter druge okoliščine, ki se nanašajo na štipendijsko razmerje.

Če se štipendist brez soglasja ministrstva prepiše v študijski program za pridobitev izobrazbe, ki ni predmet javnega razpisa na osnovi katerega mu je bila štipendija dodeljena, mu pravica do štipendije preneha, štipendist pa mora vrniti prejeti znesek štipendij skupaj z zakonitimi zamudnimi obrestmi.

Ministrstvo lahko zadrži izplačilo štipendije, dokler štipendist ne izpolni katere od obveznosti iz 6. in 7. točke

prvega odstavka tega člena. Štipendist ima pravico do zadržanih izplačil, če izkaže, da ni sam zakrivil zadržanja izplačila. V tem primeru se mu vsa zadržana izplačila štipendije izplačajo ob prvem naslednjem rednem izplačilu štipendije.

1. **člen**

**(obvezna zaposlitev na področju vzgoje in izobraževanja)**

Štipendist se zavezuje, da se bo po uspešno zaključenem študijskem programu druge stopnje zaposlilv vzgojno-izobraževalnem zavodu v Republiki Sloveniji in ostal zaposlen najmanj toliko časa (preračunano na polni delovni čas), kolikor študijskih let je prejemal štipendijo. Če se pogodba o zaposlitvi sklene z delovnim časom, krajšim od polnega delovnega časa, se obveznost trajanja zaposlitve ustrezno podaljša tako, da ustreza obveznosti trajanja zaposlitve polnega delovnega časa za obseg let, ki je enak obsegu let prejemanja štipendije.

Ministrstvo preveri izpolnjevanje zaveze iz prejšnjega odstavka v uradnih evidencah. Če podatka o tem samo ne more pridobiti, je štipendist na poziv ministrstva dolžan izkazati izpolnjevanje te zaveze.

Štipendist mora v primeru neizpolnitve obveznosti iz prvega in drugega odstavka tega člena vrniti prejete zneske štipendije v skladu z 11. členom pogodbe.

Ministrstvo lahko štipendista oprosti obveznosti iz prvega odstavka tega člena, če:

1. med izobraževanjem ali po njegovem zaključku najmanj toliko časa (preračunano na polni delovni čas), kolikor študijskih let je prejemal štipendijo, postane trajno nezmožen za delo, kar dokazuje z odločbo Zavoda za pokojninsko in invalidsko zavarovanje Slovenije,
2. v dveh letih po zaključenem študijskem programu kljub izkazanim prizadevanjem brez svoje krivde ne najde zaposlitve na področju vzgoje in izobraževanja.
3. **člen**

**(predčasni zaključek izobraževanja)**

Štipendistu, ki zaključi študij pred rokom, določenim v 5. členu pogodbe, se preostali znesek štipendije, ki bi mu pripadala po pogodbi o štipendiranju, izplača v enkratnem znesku.

1. **člen**

**(mirovanje štipendijskega razmerja)**

Štipendija se ne izplačuje in štipendijsko razmerje miruje, če štipendist po zaključku študijskega leta, v katerem je prejemal štipendijo, nima statusa študenta, vendar največ za eno leto v celotnem trajanju štipendijskega razmerja.

Ne glede na prejšnji odstavek ima štipendist dodatno pravico do mirovanja štipendijskega razmerja v primeru:

1. starševstva, in sicer po eno leto za vsakega živo rojenega otroka v času študija,
2. opravičljivih zdravstvenih razlogov,
3. izjemnih družinskih ali socialnih okoliščin,
4. neizpolnjenih šolskih ali študijskih obveznosti zaradi višje sile.

Za opravičljive zdravstvene razloge iz druge točke drugega odstavka tega člena se šteje bolezen ali poškodba, ki je študentu za več kot tri mesece onemogočala študij v skladu s štipendijsko pogodbo, kar se dokazuje z zdravniškim potrdilom.

Za izjemne družinske ali socialne okoliščine iz tretje točke drugega odstavka tega člena štejejo:

1. smrt enega od staršev, brata, sestre, zakonca, izvenzakonskega partnerja štipendista ali osebe, ki štipendista preživlja,
2. nastanek stopnje invalidnosti najmanj 3 po petstopenjski lestvici v skladu s pravilnikom, ki ureja merila in postopke za pridobitev statusa invalida, za priznanje pravice do zaposlitvene rehabilitacije in za ocenjevanje zaposlitvenih možnosti invalidov,
3. izguba zaposlitve enega od staršev, zakonca, izvenzakonskega partnerja štipendista ali osebe, ki štipendista preživlja,
4. začasna nezmožnost za delo enega od staršev, zakonca, izvenzakonskega partnerja štipendista ali osebe, ki štipendista preživlja, zaradi bolezni ali poškodbe, ki je trajala neprekinjeno najmanj tri mesece,
5. smrt otroka ali bolezen oziroma poškodba otroka štipendista v skupnem trajanju najmanj tri mesece.

*(za štipendiste, vpisane v študijske programe, navedene pod črko A 1. točke razpisa)*

Ne glede na 7. točko tretjega odstavka 5. člena pogodbe štipendist ni upravičen do prejemanja štipendije za čas dvanajstih mesecev po zaključku zadnjega semestra študijskega programa prve stopnje (dodatno leto). Štipendijsko razmerje v tem primeru miruje do vpisa štipendista v študijski program druge stopnje, vendar ne več kot dvanajst mesecev.

Ne glede na 7. točko tretjega/četrtega odstavka 5. člena pogodbe štipendist ni upravičen do prejemanja štipendije po zaključku zadnjega semestra študijskega programa druge stopnje. Štipendijsko razmerje v tem primeru miruje do zaključka študijskega programa druge stopnje, vendar ne več kot dvanajst mesecev.

Štipendist ni upravičen do prejemanja štipendije za čas največ dvanajstih mesecev tudi, če ni uspešno zaključil letnika, za katerega je prejel štipendijo ter se ni vpisal v višji letnik. Štipendijsko razmerje v tem primeru miruje do vpisa štipendista v višji letnik študijskega programa za katerega prejema štipendijo.

O uveljavitvi pravice do mirovanja na podlagi vložene prošnje štipendista se sklene aneks k pogodbi o štipendiranju, v katerem se ustrezno spremeni tudi rok za dokončanje izobraževanja iz 5. člena pogodbe.

*(za štipendiste, vpisane v študijske programe, navedene pod črko A 1. točke razpisa)*

Pravica do mirovanja iz petega, šestega in sedmega odstavka tega člena se ne more uveljavljati zapored z letom mirovanja štipendijskega razmerja iz prvega odstavka tega člena.

*(za štipendiste, vpisane v študijske programe, navedene pod črko B in C 1. točke razpisa)*

Pravica do mirovanja iz šestega in sedmega odstavka tega člena se ne more uveljavljati zapored z letom mirovanja štipendijskega razmerja iz prvega odstavka tega člena.

1. **člen**

 **(prenehanje štipendijskega razmerja)**

Štipendist izgubi pravico do štipendije in mora vrniti prejete zneske štipendije, če:

1. nima statusa študenta in najkasneje v roku (30) trideset dni od začetka novega študijskega leta ne poda prošnje za uveljavljanje pravice do mirovanja štipendijskega razmerja iz prvega odstavka 9. člena pogodbe,
2. po letu dni mirovanja štipendijskega razmerja nima statusa študenta ali ne dokonča študija,
3. opusti študij ali prekine izobraževanje ali v predvidenem roku ne zaključi študijskega programa, za katerega je pridobil štipendijo,
4. spremeni študijski program brez soglasja ministrstva,
5. po uspešno zaključenem študijskem programu prve stopnje ne nadaljuje izobraževanja po ustreznem študijskem programu druge stopnje *(velja samo za štipendiste, vpisane v študijske programe, navedene pod črko A 1. točke razpisa),*
6. med prejemanjem štipendije po tej pogodbi prejema kadrovsko štipendijo,
7. pred izpolnitvijo obveznosti po pogodbi o štipendiranju sklene pogodbo o zaposlitvi, opravlja samostojno registrirano dejavnost ali pridobi status brezposelne osebe,
8. odpove pogodbo o štipendiranju oziroma štipendijsko razmerje,
9. na poziv ministrstva v roku 15 (petnajstih) dni od prejema poziva ne sklene aneksa k pogodbi, ki ureja spremembe pogodbenih določil glede dinamike plačevanja ali spremembe višine štipendije zaradi sprememb v proračunu,
10. posreduje ministrstvu lažne podatke ali če ministrstvu ne posreduje podatkov, pomembnih za obstoj štipendijskega razmerja,
11. je štipendijo pridobil na podlagi posredovanih neresničnih podatkov.

V teh primerih ministrstvo odstopi od pogodbe o štipendiranju in štipendistu izstavi zahtevek za vračilo neupravičeno prejetih sredstev z zakonitimi zamudnimi obrestmi v skladu z 11. členom te pogodbe.

1. **člen**

**(višina in način vračila)**

V primeru prenehanja študijskega razmerja iz 10. člena te pogodbe in zaposlitve v vzgojno-izobraževalnem zavodu v Republiki Sloveniji manj časa (preračunano na polni delovni čas), kolikor študijskih let je prejemal štipendijo v skladu s 7. členom te pogodbe, je štipendist dolžan vrniti prejeti znesek štipendije v skladu z rokom, ki je določen v pozivu za vračilo.

Po zapadlosti poziva za vračilo prejete štipendije je štipendist dolžan poleg prejete štipendije plačati tudi zakonske zamudne obresti, ki tečejo od dneva zapadlosti, določenega v pozivu za vračilo do dneva vračila.

Štipendist mora v primeru, da je štipendijo prejemal neupravičeno, vrniti neupravičeno prejete zneske štipendij skupaj z zakonitimi zamudnimi obrestmi. Zakonite zamudne obresti tečejo od dneva zapadlosti, določenega v pozivu za vračilo, do dneva vračila.

1. **člen**

**(odpoved pogodbe)**

Štipendist lahko odpove pogodbo z odpovednim rokom 30 dni. V tem primeru pogodba preneha veljati s prvim dnem v mesecu, ki sledi izteku odpovednega roka, štipendist pa je dolžan vrniti štipenditorju prejete zneske v 15 (petnajstih) dneh po prenehanju pogodbe, pri čemer je dolžan poleg prejete štipendije plačati tudi zakonske zamudne obresti, ki tečejo od dneva zapadlosti.

1. **člen**

**(iztek štipendijskega razmerja)**

Štipendijsko razmerje se izteče z izpolnitvijo vseh obveznosti iz pogodbe o štipendiranju.

Štipendist izgubi pravico do štipendije, njegove obveznosti do ministrstva pa v celoti prenehajo, če štipendist umre ali postane trajno nezmožen za nadaljevanje ali zaključek izobraževanja.

1. **člen**

(protikorupcijska klavzula)

Pogodba, pri kateri kdo v imenu ali na račun prejemnika, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla, ali za sklenitev posla pod ugodnejšimi pogoji, ali za opustitev dolžnega nadzora nad izvajanjem pogodbenih obveznosti, ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, prejemniku ali njenemu predstavniku, zastopniku, posredniku, je nična.

1. **člen**

(skrbnik pogodbe)

Skrbnica pogodbe s strani ministrstva je Nataša Miklič, namestnica skrbnice je Vida Trilar, skrbnik pogodbe na nasprotni strani je štipendist.

V primeru, če se v času trajanja pogodbenega razmerja spremeni skrbnica ali namestnica skrbnice na strani ministrstva, le-to z dopisom obvesti štipendista.

1. **člen**

 **(spremembe in dopolnitve pogodbe)**

Spremembe pogodbe se morajo skleniti pisno. Predlaga jo lahko vsaka pogodbena stranka in nastane kot aneks k tej pogodbi.

Če štipendist na poziv ministrstva v roku 15 (petnajstih) dni od prejema poziva ne sklene aneksa k pogodbi, ki ureja spremembe pogodbenih določil glede dinamike plačevanja ali spremembe višine štipendije, zagreši bistveno kršitev pogodbe. V tem primeru ima vsaka pogodbena stranka pravico odstopiti od pogodbe, štipendist pa mora vrniti vsa prejeta sredstva po tej pogodbi, skupaj z zakonskimi zamudnimi obrestmi, ki tečejo od dneva zapadlosti, določenega v pozivu za vračilo, do dneva vračila v dobro proračuna Republike Slovenije.

1. **člen**

 **(pristojnost v sporih)**

Morebitne spore bosta pogodbeni stranki reševali sporazumno, če sporazuma ne bosta dosegli, bo spore reševalo krajevno pristojno sodišče v Ljubljani.

1. **člen**

**(prenehanje veljavnosti pogodbe)**

Ta pogodba preneha veljati v primerih iz 10. člena te pogodbe ali ko obe pogodbeni stranki izpolnita vse svoje pogodbene obveznosti.

1. **člen**

**(veljavnost pogodbe)**

Ta pogodba se podpiše v štirih (4) enakih izvodih, od katerih prejme štipendist (1) en izvod pogodbe, ministrstvo pa 3 (tri) izvode pogodbe. Pogodba začne veljati s podpisom obeh pogodbenih strank.

|  |  |  |  |
| --- | --- | --- | --- |
|  |  |  | **dr. Vinko Logaj**ministerPo pooblastilu št. 1002-24/2019/4 |
| (štipendist) |  |  | **dr. Miha Lovšin**vodja Sektorja za razvoj kadrov v šolstvu |
|  |  |  |  |
|  |  |  |  |
| (podpis) |  |  | (podpis) |
|  |  |  |  |
| Kraj: ,dne |  |  | Ljubljana, dne |

Priloge:

* Prijava štipendista na javni razpis,
* Sklep o izboru št. \_ z dne, \_